*Proiect*

**H O T Ă R Î R E**

**cu privire la măsurile de pregătire a economiei naţionale şi a sferei sociale**

**pentru activitate în perioada de toamnă-iarnă 2015-2016**

**nr.. 2015**

În temeiul art.4 şi 5 ale Legii nr.1525-XIII din 19 februarie 1998 cu privire la energetică (Monitorul Oficial al Republicii Moldova, 1998, nr.50–51, art.366), cu modificările şi completările ulterioare, în vederea asigurării fiabile a economiei naţionale şi a populaţiei cu resurse energetice şi servicii comunale, precum şi creării condiţiilor optime de activitate în perioada de toamnă-iarnă 2015-2016, Guvernul

**HOTĂRĂŞTE:**

1. Ministerele şi alte autorităţi administrative centrale:

a) vor crea, în termen de 10 zile de la data publicării prezentei hotărîri, comisii pentru organizarea, monitorizarea şi controlul pregătirii pentru sezonul rece al anului a instituţiilor şi întreprinderilor subordonate, inclusiv a obiectelor electroenergetice;

b) vor asigura executarea procesului de achiziţionare a resurselor energetice, conform tipului centralei termice din gestiune, pentru instituţiile bugetare administrate şi vor institui un control riguros asupra consumului de resurse energetice în vederea asigurării economisirii acestora, îndeplinirii măsurilor cu privire la conservarea energiei, precum şi a realizării lucrărilor de pregătire pentru perioada de toamnă-iarnă 2015-2016;

c) vor contribui la alimentarea fără întrerupere cu energie electrică a obiectivelor de importanţă vitală, funcţionarea a cărora, la întreruperea furnizării energiei sau deconectarea lor, poate periclita viaţa oamenilor sau provoca pierderi materiale, prin asigurarea ca consumatorii respectivi să dispună de sursă energetică de rezervă, instalată din contul lor;

d) vor obliga instituţiile bugetare subordonate să ţină sub control riguros respectarea limitelor mijloacelor financiare prevăzute în bugetele proprii pentru consumul de resurse energetice şi să asigure, în caz de necesitate, reexaminarea acestora;

e) vor întreprinde, în mod obligatoriu, măsurile necesare privind stingerea datoriilor pentru resursele energetice şi serviciile comunale ale instituţiilor bugetare şi ale celor subordonate şi vor achita la timp plăţile curente pentru acestea;

f) vor aproba limitele cantitative (kWh, m3, Gcal) la consumul de resurse energetice şi la serviciile comunale, repartizate pe luni, şi vor exercita controlul asupra executării limitelor de consum de către instituţiile din subordine;

g) vor prezenta, inclusiv instituţiile subordonate, Agenţiei pentru Eficienţă Energetică informaţia cu privire la măsurile de eficienţă energetică şi proiectele de valorificare a surselor de energie regenerabilă planificate pentru perioada 2015-2016, pentru dezvoltarea bazei informaționale a Agenţiei pentru Eficienţă Energetică în domeniul eficienţei energetice şi surselor de energie regenerabile.

2. Se recomandă autorităţilor administraţiei publice locale:

a) să creeze comisii pentru organizarea, monitorizarea şi controlul pregătirii pentru sezonul rece al anului;

b) să convoace cu regularitate, cel puţin o dată pe lună, şedinţe de lucru în cadrul comisiilor create, cu participarea reprezentanţilor autorităţilor publice centrale interesate, inclusiv a reprezentanţilor Inspectoratului Principal de Stat pentru Supravegherea Tehnică a Obiectelor Industriale Periculoase, Inspectoratului Energetic de Stat, în cadrul cărora vor fi examinate sarcinile privind pregătirea obiectelor şi a sistemelor de alimentare cu căldură și energie electrică, de aprovizionare cu apă şi de canalizare ale întreprinderilor gospodăriei comunale, fondului locativ, precum şi ale instituţiilor bugetare;

c) să repartizeze pînă la 10% din mijloacele virate la contul trezorerial cu destinaţie specială pentru pregătirea instituţiilor bugetare către sezonul rece 2015-2016, în conformitate cu bugetul aprobat;

d) să vireze zilnic, la contul trezorerial cu destinaţie specială, cel puţin 20% din veniturile acumulate la bugetele locale, suma din care va fi efectuată finanţarea cheltuielilor pentru procurarea la timp şi constituirea stocurilor de combustibil, achitarea datoriilor formate, în limitele alocaţiilor prevăzute în bugetul local, precum şi pentru pregătirea obiectelor gestionate pentru perioada de toamnă-iarnă 2015-2016, conform deciziilor consiliilor locale;

e) să organizeze executarea lucrărilor privind pregătirea către sezonul de încălzire a centralelor termice şi sistemelor de alimentare cu energie termică;

f) să studieze parametrii tehnici ai utilajului energetic în vederea determinării tipului şi volumului de resurse energetice necesare pentru activitatea instituţiilor bugetare în perioada de toamnă-iarnă 2015-2016, cu întocmirea listelor şi prezentarea informaţiei respective Ministerului Finanţelor, Agenţiei Achiziţii Publice şi Agenţiei pentru Eficienţă Energetică;

g) să monitorizeze şi, după caz, să asigure achiziţionarea resurselor energetice de o calitate corespunzătoare (prin stipularea cerinţelor respective în caietele de sarcini pentru procedurile de achiziţii publice), precum şi în corespundere cu tipul centralelor termice aflate în gestiune;

h) să raporteze Agenţiei pentru Eficienţă Energetică informaţia cu privire la asigurarea cu combustibil din biomasă a centralelor termice din gestiune, precum şi măsurile de eficienţă energetică şi proiectele de valorificare a surselor de energie regenerabilă planificate pentru perioada anilor 2015-2016.

i) să asigure, pînă la finele lunii octombrie, inspectarea fondului locativ, indiferent de forma de proprietate, în vederea întreprinderii măsurilor de conservare a energiei în blocurile locative cu multe etaje, fapt despre care vor informa în scris Ministerul Dezvoltării Regionale şi Construcţiilor către 1 noiembrie 2015;

j) să contribuie la constituirea şi funcţionarea asociaţiilor proprietarilor de locuinţe privatizate şi a asociaţiilor de coproprietari în condominiu;

k) să contribuie la micşorarea cheltuielilor pentru energie şi resurse energetice prin implementarea proiectelor privind majorarea eficienţei energetice la obiectele de menire social-culturală şi blocurile locative aflate în gestiune;

l) să oblige gestionarii fondului locativ să verifice numărul de persoane ce locuiesc în apartamentele închiriate, pentru a lua în considerare la calcularea plăţii pentru deservirea blocului, consumul de gaze, apă potabilă şi caldă menajeră, energie electrică şi utilizarea suprafeţelor comune ale blocului de toate persoanele, inclusiv chiriaşii;

m) să permită furnizorilor de energie termică, în cazurile posibile, conectarea înainte de demararea şi deconectarea după terminarea sezonului de încălzire, în funcţie de temperatura aerului, a instituţiilor medicale, şcolare şi preşcolare şi a unor instituţii bugetare, a blocurilor locative care achită integral şi cu regularitate plata pentru energia termică consumată, la solicitarea acestora;

n) să asigure, pînă la 1 octombrie 2015, ajustarea tarifelor, după caz, la alimentarea cu apă şi canalizare, la serviciile de deservire a blocurilor locative şi închirierea apartamentelor şi să aprobe tarife economic argumentate, care vor acoperi cheltuielile efective;

o) să oblige gestionarii blocurilor locative să efectueze, pînă la 1 octombrie 2015, toate lucrările de deservire tehnică a sistemelor inginereşti interne şi să încheie, în caz de necesitate, contracte cu furnizorii de energie termică şi cu alţi prestatori de servicii comunale.

3. Comisiile create conform punctelor 1 şi 2 din prezenta Hotărîre:

a) vor elabora şi aproba, în termen de 15 zile de la data publicării prezentei Hotărîri, programele şi planurile de măsuri ramurale şi teritoriale cu privire la pregătirea din timp pentru buna funcţionare în perioada de toamnă-iarnă 2015-2016 a întreprinderilor şi a obiectelor subordonate (acordîndu-se prioritate fondului locativ şi obiectelor de menire socială cu întocmirea graficelor de reparare a utilajului şi a instalaţiilor energetice, a centralelor şi a reţelelor termice, inclusiv sistemele interioare de încălzire a încăperilor şi a clădirilor gestionate, precum şi de procurare a combustibilului) şi vor asigura executarea lor, sub responsabilitatea personală a conducătorilor de prim rang;

b) vor prezenta, în termen de 20 de zile de la data publicării prezentei Hotărîri, Ministerului Economiei (cu referinţă la problemele complexului energetic), Ministerului Dezvoltării Regionale şi Construcţiilor (cu referinţă la pregătirea fondului locativ), Ministerului Mediului (Agenţia “Apele Moldovei”) (cu referinţă la sistemele de aprovizionare cu apă şi canalizare), programele şi planurile de măsuri elaborate şi aprobate conform subpunctui a) al prezentului punct;

c) vor prezenta o dată la 2 luni pînă la data de 20 a lunii respective în perioada august-decembrie 2015:

 Ministerului Economiei – informaţia privind pregătirea sistemelor de încălzire ale instituţiilor bugetare şi ale fondului locativ pentru funcţionare în perioada de toamnă-iarnă 2015-2016, conform anexelor nr.1 şi nr.2 la prezenta Hotărîre, însoţită de o notă informativă privind problemele şi dificultăţile care apar în procesul de pregătire pentru perioada de toamnă-iarnă şi desfăşurarea acestuia;

 Ministerului Dezvoltării Regionale şi Construcţiilor – informaţia privind pregătirea fondului locativ pentru perioada de toamnă-iarnă 2015-2016, conform anexei nr.3 la prezenta Hotărîre;

 Ministerului Mediului (Agenţia “Apele Moldovei”) – informaţia privind pregătirea obiectelor de aprovizionare cu apă şi de canalizare pentru funcţionare în perioada de toamnă-iarnă 2015-2016, conform anexei nr.4 la prezenta Hotărîre, însoţită, în mod obligatoriu, de o notă informativă la compartimentele I, II şi III. Nota respectivă va conţine: reflectarea principalelor probleme cu care se confruntă întreprinderea şi căile de soluţionare a acestora; lucrările executate pentru renovarea reţelelor de alimentare cu apă şi de canalizare (utilaj hidroedilitar etc.) faţă de sezonul rece al anului trecut; mijloacele financiare alocate (suma) şi sursele; acţiunile întreprinse în scopul îmbunătăţirii activităţii întreprinderilor din ramura respectivă etc.; aportul bugetelor locale la dezvoltarea activităţii întreprinderilor din ramura respectivă; măsurile întreprinse în această direcţie de autorităţile administraţiei publice locale de ambele niveluri;

Agenţiei pentru Eficienţă Energetică – informaţia conform anexelor nr.1-4 la prezenta Hotărîre, însoţită de o notă informativă, după caz;

Inspectoratului Principal de Stat pentru Supravegherea Tehnică a Obiectelor Industriale Periculoase – informaţia privind îndeplinirea prevederilor Actului de constatare a gradului de pregătire tehnică pentru funcţionare sezonieră/permanentă a sistemului de gaze, conform anexei nr.6 la prezenta Hotărîre.

4. Conducătorii instituţiilor bugetare:

a) vor finaliza, pînă la 1 septembrie 2015, inventarierea încăperilor şi obiectelor din gestiune în vederea optimizării cheltuielilor financiare, selectării şi excluderii de la balanţa energetică a celor neutilizate;

b) vor asigura propriile necesități instituția, pînă la 1 octombrie 2015, cu contoare pentru evidenţa consumurilor de energie termică şi electrică, de gaze naturale şi apă, însoțite de buletine de verificare metrologică valabile în perioada de încălzire 2015-2016, utilizînd, la necesitate, alocaţiile bugetare şi mijloacele financiare din contul cu destinaţie specială;

c) vor achiziţiona cantitatea necesară de combustibil din biomasă pentru centralele termice pe biomasă în volum suficient şi de o calitate corespunzătoare, pentru acoperirea necesităţii de combustibil în perioada de toamnă-iarnă 2015-2016.

5. Ministerul Finanţelor:

a) va gestiona mijloacele destinate pregătirii economiei naţionale şi a sferei sociale pentru activitate în perioada de toamnă-iarnă 2015-2016 în baza prevederilor Regulamentului privind gestionarea mijloacelor contului trezorerial cu destinaţie specială de pregătire a economiei naţionale şi a sferei sociale pentru activitate în perioada de toamnă-iarnă 2015-2016, conform anexei nr.5 la prezenta Hotărîre;

b) va executa deciziile Comisiei guvernamentale pentru redresarea situaţiei din complexul energetic, conform prevederilor prezentei Hotărîri;

c) va prezenta, la solicitare, Comisiei guvernamentale pentru redresarea situaţiei din complexul energetic informaţia privind executarea şi evidenţa mijloacelor destinate pregătirii economiei naţionale şi a sferei sociale pentru activitate în perioada de toamnă-iarnă 2015-2016, precum şi informaţia privind soldurile alocaţiilor bugetare pe articolele şi alineatele specificate la punctul 2 din anexa nr.5 la prezenta Hotărîre;

d) va examina posibilitatea alocării suficiente a resurselor financiare necesare Agenţiei Rezerve Materiale, pentru completarea stocurilor de rezerve materiale ale statului, în scopul ridicării gradului de securitate în complexul energetic.

6. Ministerul Economiei:

a) va asigura monitorizarea efectuării lucrărilor de reparaţie la întreprinderile energetice administrate, conform programelor de reparaţii şi a planurilor de investiţii aprobate;

b) va asigura monitorizarea şi cooordonarea activităţilor de implementare a fazei a II-a a proiectului: „Construcţia gazoductului Ungheni-Chişinău”;

c) va monitoriza implementarea proiectelor de construcţie pentru obiectele publice a centralelor termice care funcţionează pe bază de biomasă;

d) va obliga întreprinderile sectorului electroenergetic să completeze stocurile de materiale, piese de schimb şi utilaje necesare pentru lichidarea posibilelor consecinţe ale situaţiilor excepţionale în perioada de toamnă-iarnă, iar Inspectoratul Energetic de Stat va prezenta un raport privind formarea acestor stocuri.

e) va asigura, prin intermediul SA “Moldovagaz”, aprovizionarea fiabilă, permanentă a tuturor consumatorilor din republică cu gaze naturale, în volumul necesar;

f) va asigura, pînă la 15 octombrie 2015, finalizarea lucrărilor de pregătire pentru sezonul rece a utilajului de bază şi a celui auxiliar, precum şi a reţelelor termice la SA “Centrala Electrică cu Termoficare nr.2” din Chişinău şi SA “Centrala Electrică cu Termoficare Nord” din Bălţi;

g) va asigura balanţa energiei electrice, pe toată perioada anului, conform contractelor încheiate de către întreprinderile electroenergetice;

h) va acorda, la solicitarea comisiilor create conform punctelor 1 şi 2 din prezenta Hotărîre, servicii de consultanţă referitor la pregătirea obiectelor complexului energetic către sezonul rece;

i) va generaliza informaţia privind pregătirea obiectivelor energetice către sezonul rece, precum şi funcţionarea lor în această perioadă, pe care o va prezenta o dată la două luni Comisiei guvernamentale pentru redresarea situaţiei din complexul energetic;

j) va aproba, după caz, graficele de temperatură pentru regimurile de lucru ale sistemelor centralizate de alimentare cu energie termică din mun.Chişinău şi mun.Bălţi;

k) va asigura, prin intermediul reprezentantului său în Consiliul de administrare al Fondului pentru Eficiență Energetică, aprobarea proiectelor de finanțare a investițiilor în domeniul eficienței energetice și valorificării surselor regenerabile de energie.

l) va contribui la atragerea granturilor şi a investiţiilor străine în reabilitarea şi retehnologizarea utilajelor întreprinderilor energetice şi a sistemelor de alimentare cu energie termică;

m) va asigura monitorizarea procesului de reabilitare a reţelelor electrice de transport Moldelectrica și rețelelor electrice din posesia RED;

n) va asigura monitorizarea realizării proiectelor:

 -“Sistemul termoenergetic al mun. Bălţi (SA “CET-Nord”)”;

 -„Proiectul de îmbunătăţire a eficienţei sectorului de alimentare centralizată cu energie termică” (Proiectul Energetic III).

7**.** Ministerul Dezvoltării Regionale şi Construcţiilor, în scopul pregătirii fondului locativ pentru sezonul rece:

a) va monitoriza lucrările de pregătire a fondului locativ către sezonul rece, precum şi funcţionarea acestuia în perioada respectivă, acordînd serviciile consultative şi metodologice necesare;

b) va colecta informaţiile despre pregătirea fondului locativ din localităţile ţării pentru perioada toamnă-iarnă, prezentîndu-le o dată la două luni Comisiei guvernamentale pentru redresarea situaţiei din complexul energetic.

8. Ministerul Mediului (Agenţia “Apele Moldovei”), în scopul pregătirii sistemelor de alimentare cu apă şi de canalizare pentru funcţionare în sezonul rece:

a) va colecta informaţiile privind pregătirea sistemelor de alimentare cu apă şi de canalizare pentru funcţionare în sezonul rece, prezentîndu-le o dată la două luni Comisiei guvernamentale pentru redresarea situaţiei din complexul energetic;

b) va contribui, în comun cu autorităţile administraţiei publice locale, la atragerea granturilor şi a investiţiilor străine în reabilitarea şi retehnologizarea obiectelor de aprovizionare cu apă şi de evacuare a apelor uzate.

9. Ministerul Transporturilor şi Infrastructurii Drumurilor:

a) va asigura pregătirea, pentru activitatea în condiţii de iarnă, a bazelor de producere şi a încăperilor, a maşinilor şi a utilajelor speciale preconizate pentru deszăpezirea şi combaterea gheţuşului pe drumurile publice;

b) va coordona pregătirea şi depozitarea cantităţilor necesare de materiale antiderapante (nisip, sare tehnică, amestec de nisip cu sare);

c) va examina posibilitatea de a forma la nivel republican echipe mobile dotate pentru intervenirea, în caz de necesitate, la deszăpezirea atît a drumurilor de acces, cît şi a celor din localităţi.

10. Ministerul Educaţiei:

a) va monitoriza utilizarea mijloacelor financiare alocate pentru acoperirea necesităţilor de resurse energetice instituţiilor de învăţămînt din subordine;

b) va repartiza instituţiilor de învăţămînt din subordine mijloacele financiare necesare achiziţionării resurselor energetice pentru sezonul rece 2015-2016.

11. Instituţiile de învăţămînt din subordinea Ministerului Educaţiei:

a) vor demara toate procedurile de achiziţie a resurselor energetice necesare pentru sezonul rece 2015-2016 pînă la 1 septembrie 2015 şi vor informa Ministerul Educaţiei despre rezultatele acestora;

b) vor informa, trimestrial, Ministerul Educaţiei despre stocul de resurse energetice, precum şi despre utilizarea acestora.

12. Agenţia Rezerve Materiale:

a) va contribui la asigurarea securităţii energetice a ţării, a necesităţilor complexului energetic în scopul restabilirii sistemelor de aprovizionare cu energie electrică şi a liniilor de telecomunicaţii prin achiziţionarea şi restituirea în rezervele de stat a resurselor energetice necesare şi prin depozitarea respectivă în rezervele de mobilizare, conform Nomenclatorului bunurilor materiale din rezervele de mobilizare;

b) va prezenta o dată la 2 luni pînă la data de 20 a lunii respective în perioada august-decembrie 2015, Comisiei guvernamentale pentru redresarea situaţiei din complexul energetic, informaţia privind achiziţionarea şi depozitarea resurselor energetice necesare în rezerva de stat.

13. Agenţia Achiziţii Publice:

a) va monitoriza procesul de achiziţionare a resurselor energetice pentru instituţiile bugetare şi va prezenta informaţia respectivă o dată la două luni Comisiei guvernamentale pentru redresarea situaţiei din complexul energetic;

b) va întreprinde măsurile necesare privind eficientizarea procesului de achiziţionare a resurselor energetice pentru necesităţile instituţiilor bugetare şi ale autorităţilor administraţiei publice locale, conform anexei nr.7 la prezenta Hotărîre;

c) va coordona achiziţionarea volumului necesar de combustibil pentru perioada de toamnă-iarnă 2015-2016.

14. Agenţia pentru Eficienţă Energetică:

a) va coordona implementarea proiectelor privind eficienţa energetică şi energia regenerabilă cu utilizarea biomasei;

b) va asigura realizarea Programului privind comercializarea şi instalarea sistemelor de încălzire pe biomasă, inclusiv înlocuirea sau completarea sistemelor clasice de încălzire şi Programului privind susţinerea şi dezvoltarea sectorului producerii combustibilului din biomasă solidă în Republica Moldova.

15. Se pune în sarcina Comisiei guvernamentale pentru redresarea situaţiei din complexul energetic să examineze şi să coordoneze acţiunile de pregătire a economiei naţionale şi a sferei sociale pentru perioada de toamnă-iarnă 2015-2016.

16. Controlul asupra executării prezentei hotărîri se pune în sarcina viceprim-ministrului, ministru al economiei.

|  |  |
| --- | --- |
| **PRIM-MINISTRU** | **Kiril GABURICI** |
| **Contrasemnează:** |  |
| **Viceprim-ministru, ministrul economiei** | **Stephane Christpophe Bride** |
| **Ministrul finanţelor**  | **Anatol Arapu** |
| **Ministrul mediului**  | **Serhgei Palihovici** |
| **Ministrul dezvoltării regionale şi construcţiilor**  | **Vasile Bîtca** |
| **Ministrul transporturilor şi infrastructurii drumurilor**  | **Vasile Botnari**  |
| **Ministrul educaţiei** | **Maia Sandu** |
| **Nr. Chişinău, 2015.** |

|  |
| --- |
| Anexa nr.1 la Hotărîrea Guvernului nr. 2015  **INFORMAŢIA** **privind pregătirea sistemelor termice ale instituţiilor bugetare şi ale fondului locativ** **pentru funcţionare în perioada de toamnă-iarnă 2015-2016**  Se prezintă o dată la 2 luni împreună cu informaţia acumulată pînă la data de 20 a lunii respective (august, octombrie, decembrie 2015).  |
| **Nr.d/o** | **Indicii principali** |  |  |  |
| **1** | **2** | **3** | **4** | **5** |
| 1. | Numărul instituţiilor bugetare, unităţi, inclusiv: | Încălzite centralizat | Încălzite autonom | Neîncălzite |
| grădiniţe de copii |  |  |  |
| şcoli, licee, colegii, şcoli polivalente |  |  |  |
| spitale, centre ale medicilor de familie etc. |  |  |  |
| biblioteci, case de cultură etc. |  |  |  |
| 2. | Numărul de blocuri cu multe etaje/ Numărul de apartamente,\_\_\_\_\_/\_\_\_\_\_ | Încălzite centralizat | Încălzite autonom | Neîncălzite |
| 3. | Numărul apartamentelor din blocurile locative cu multe etaje în care sînt instalate: | Unităţi | Plan conform măsurilor aprobate | Îndeplinit la 1\_\_\_2015 |
| sobe |  |  |  |
| sisteme de încălzire autonomă |  |  |  |
|  | plite electrice |  |  |  |
| 4. | Executate lucrări de profilaxie, spălare, reparaţie şi încercări hidraulice ale sistemelor interne de încălzire, unităţi/ %, inclusiv: | Preconizat pentru 2015-2016 | Îndeplinit la 1\_\_\_2015 | Notă |
| blocuri locative |  |  |  |
| grădiniţe de copii |  |  |  |
| şcoli, licee, colegii, şcoli polivalente |  |  |  |
| spitale, centre ale medicilor de familie etc. |  |  |  |
| biblioteci, case de cultură etc. |  |  |  |
| 5. | Aprovizionare cu resurse energetice, inclusiv: |  |  |  |
| gaze naturale, mii m3 | Necesarul | Contractate | Notă |
| combustibil lichid: |  |  |  |
| motorină, t | Necesarul | Contractate | Stocuri |
| gaze lichefiate, t | Necesarul | Contractate | Stocuri |
| combustibil solid: |  |  |  |
| cărbune, t | Necesarul | Contractate | Stocuri |
| lemne, m.s. | Necesarul | Contractate | Stocuri |
| brichete, t | Necesarul | Contractate | Stocuri |
| pelete, t | Necesarul | Contractate | Stocuri |

|  |
| --- |
| Anexa nr.2 la Hotărîrea Guvernului nr. 2015 **SURSE** **de energie termică existente şi preconizate a fi construite în anii 2015-2016,** **inclusiv de valorificare a energiei regenerabile, în raionul (municipiul) \_\_\_\_\_\_\_\_\_** (Se prezintă pînă la data de 1 octombrie 2015) **Surse de energie termică, inclusiv de valorificare a energiei regenerabile existente.**  |
| **Localitatea** | **Capacitateacentralei termice** | **Tipul de combustibil** | **Consumul de combustibil [t], [m3]** | **Tipul şi numărul consumatorilor deserviţi** | **Notă** |
| **2013** | **2014** | **2015** |
|   |  |  |  |  |  |  |  |
|   |  |  |  |  |  |  |  |
|   |  |  |  |  |  |  |  |
| **Total** |  |  |  |  |  |  |  |

|  |  |
| --- | --- |
|  | **Surse de energie termică, inclusiv de valorificare a energiei regenerabile preconizate a fi construite în anii 2015-2016.**  |
| **Localitatea** | **Capacitatea centralei termice** | **Tipul de com-bustibil** | **Sursa de finanţare [mii lei]** | **Tipul şinumărul consu-matorilor deserviţi** | **Existenţa proiectului sau a devizului de cheltuieli** | **Lucrările îndep-linite[%]** |
| **Bugetulde stat** | **Bugetul raional** | **Bugetul local** | **FEE** | **Alte surse** |
|   |  |  |  |  |  |  |  |  |  |  |
|   |  |  |  |  |  |  |  |  |  |  |
|   |  |  |  |  |  |  |  |  |  |  |
| **Total** |  |  |  |  |  |  |  |  |  |  |

|  |
| --- |
| Anexa nr.3 la Hotărîrea Guvernului nr. 2015  **INFORMAŢIA** **privind pregătirea fondului locativ pentru perioada de toamnă-iarnă 2015-2016**  Se prezintă o dată la 2 luni împreună cu informaţia acumulată pînă la data de 20 a lunii respective (august, octombrie, decembrie 2015).(cumulativ) |
| **Nr. d/o** | **Indicii principali** | **Unitatea de măsură** | **Total** | **Îndeplinit la 1\_\_\_2015** |
| **1** | **2** | **3** | **4** | **5** |
| 1. | Numărul total de blocuri locative cu multe apartamente/ numărul de apartamente în ele, unităţi | numărul de blocuri/ numărul de apartamente |  |  |
| 2. | Numărul apartamentelor din blocurile locative multietajate în care sînt instalate: | unităţi |  |  |
| sobe | unităţi |  |  |
| sisteme de încălzire autonomă | unităţi |  |  |
| sisteme de încălzire electrică | unităţi |  |  |
| 3. | Îndeplinite lucrări de reparaţie capitală şi curentă: | unităţi/ mii lei |  |  |
| blocuri locative | unităţi/ mii lei |  |  |
| acoperişuri (m2) | m2/ mii lei |  |  |
| uşi şi ferestre (unităţi) | m2/ mii lei |  |  |
| de profilaxie, spălare, reparaţie şi încercări hidraulice ale sistemelor interne de încălzire, blocuri | blocuri/ mii lei |  |  |
| schimbarea uşilor şi ferestrelor | m2/ mii lei |  |  |
| izolarea termică a pereţilor exteriori | m2/ mii lei |  |  |
| 4. | Încheierea contractelor în scris cu consumatorii de servicii pentru: | unităţi |  |  |
| deservirea tehnică a blocurilor locative | unităţi |  |  |
| închirierea apartamentelor | unităţi |  |  |
| transportul deşeurilor menajere | unităţi |  |  |
| încălzire centralizată | unităţi |  |  |
| alimentare cu apă caldă menajeră | unităţi |  |  |
| alimentarea cu apă şi canalizare |  |  |  |
| 5. | Datoriile locatarilor pentru: | mii lei |  |  |
| deservirea tehnică a blocurilor locative şi reţelelor inginereşti din interiorul acestora | mii lei |  |  |
| închirierea apartamentelor | mii lei |  |  |
| agent termic – încălzirea centralizată | mii lei |  |  |
| apă rece | mii lei |  |  |
| apă caldă menajeră | mii lei |  |  |
| 6. | Acţiuni întreprinse faţă de persoanele răuplatnice pentru serviciile locativ-comunale/ sumele încasate de la aceste persoane | unităţi/ mii lei |  |  |
| înaintate acţiuni în judecată | unităţi/ suma |  |  |
| înaintate titluri executorii | unităţi/ suma |  |  |
| perfectate procese-verbale de constatare a contravenţiei administrative | unităţi/ suma |  |  |
| 7. | Nisip depozitat | m3 |  |  |
| 8. | Tarif pentru transportarea deşeurilor | lei/ persoană/ lună |  |  |
| 9. | Tarife pentru deservirea tehnică a blocurilor locative şi a reţelelor inginereşti din interiorul acestora | lei/ lunar/ m2 |  |  |
| Tariful pentru închirierea locuinţelor | lei/ lunar/ m2 |  |  |
| 10. | Numărul contoarelor instalate la branşamentele blocurilor locative pentru evidenţa energiei termice, în total: | unităţi |  |  |
| existente | unităţi/ % |  |  |
| 11. | Numărul contoarelor instalate în apartamente pentru evidenţa consumului individual, în total: | unităţi |  |  |
| existente | apă potabilă | unităţi/ % |  |  |
| apă caldă menajeră | unităţi/ % |  |  |
| 12. | Numărul înregistrat al tuturor asociaţiilor create | unităţi |  | instituite în perioada de gestiune |
| Numărul înregistrat al asociaţiilor create în luna de raportare | Unităţi |  | instituite în perioada de gestiune |
| 13. | Numărul blocurilor locative, numărul apartamentelor transmise în gestiunea asociaţiilor de proprietari ai locuinţelor privatizate şi asociaţiilor de coproprietari în condominiu | Unităţi |  | instituite în perioada de gestiune |
| 14 | Izolarea termică a acoperișurilor | m2/ mii lei; |  |  |
| 15 | Izolarea termică a podelelor | m2/ mii lei. |  |  |

|  |
| --- |
|  Anexa nr.4 la Hotărîrea Guvernului nr. 2015  APROB Primarul (viceprimarul) oraşului (municipiului) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   **INFORMAŢIA** **privind pregătirea întreprinderilor prestatoare de servicii de alimentare****cu apă şi de canalizare din \_\_\_\_\_\_\_\_\_\_\_\_\_\_\_\_, r-nul (municipiul, oraşul)****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pentru funcţionare****în perioada de toamnă-iarnă 2015-2016**  Se prezintă o dată la 2 luni pînă la data de 20 a lunii respective (august, octombrie, decembrie 2015).  (cumulativ) |
| **Nr. d/o** | **Denumirea lucrărilor şi acţiunilor** | **Unitatea de măsură** | **Lucrările preconizate** | **Lucrările executate** | **Sursele de finanţare** |
| **volu-mul** | **costul (mii lei)** | **volu-mul** | **costul (mii lei)** | **bugetul de stat** | **bugetul raional** | **bugetullocal** | **Î.M. “Apă-Canal”** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| **I. Sisteme de alimentare cu apă** |
| 1. | Reparaţia: |  |  |  |  |  |  |  |  |  |
| reţelelor exterioare | km |  |  |  |  |  |  |  |  |
| fîntînilor de control şi revizie | unităţi |  |  |  |  |  |  |  |  |
| staţiilor de pompare | unităţi |  |  |  |  |  |  |  |  |
| staţiilor de tratare a apei | unităţi |  |  |  |  |  |  |  |  |
| utilajului tehnologic | unităţi |  |  |  |  |  |  |  |  |
| **II. Sisteme de canalizare** |
| 2. | Reparaţia: |  |  |  |  |  |  |  |  |  |
| reţelelor exterioare | km |  |  |  |  |  |  |  |  |
| staţiilor de epurare a apelor uzate | unităţi |  |  |  |  |  |  |  |  |
| staţiilor de pompare a apelor uzate | unităţi |  |  |  |  |  |  |  |  |
| utilajului tehnologic | unităţi |  |  |  |  |  |  |  |  |
| fîntînilor de control şi revizie | unităţi |  |  |  |  |  |  |  |  |
| **III. Situaţia economico-financiară** |
| **Datorii debitoare, mii lei** | **Datorii creditoare, mii lei** |
| **Nr. d/o** |  | **Total** | **Inclusiv istorice** | **Nr. d/o** |  | **Total** | **Inclusiv istorice** |
|  | **Total, inclusiv** |  |  |  | **Total, inclusiv** |  |  |
| 1. | Bugetul de stat |  |  | 1. | Energia electrică |  |  |
| 2. | Bugetele locale |  |  | 2. | Bugetul de stat |  |  |
| 3. | Populaţia |  |  | 3. | Bugetele locale |  |  |
| 4. | Agenţii economici |  |  | 4. | Bugetul asigurărilor sociale |  |  |
|  |  |  |  | 5. | Salarizarea |  |  |
|  **Şef al întreprinderii**   **Contabil-şef** |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (semnătura)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (semnătura) |

|  |
| --- |
| Anexa nr.5la Hotărîrea Guvernuluinr. 2015 **REGULAMENT****privind gestionarea mijloacelor contului trezorerial cu destinaţie specială** **de pregătire a economiei naţionale şi a sferei sociale pentru activitate** **în perioada de toamnă-iarnă 2015-2016** **1.** Regulamentul privind gestionarea mijloacelor contului trezorerial cu destinaţie specială de pregătire a economiei naţionale şi a sferei sociale pentru activitate în perioada de toamnă-iarnă 2015-2016 (în continuare – Regulament) stabileşte modul de executare şi evidenţă a mijloacelor destinate pentru achitarea datoriilor instituţiilor finanţate de la bugetul de stat faţă de întreprinderile complexului energetic şi cele prestatoare de servicii, pentru procurarea la timp a resurselor energetice, a materialelor, a utilajelor necesare şi pentru pregătirea obiectelor în vederea funcţionării stabile în perioada de toamnă-iarnă 2015-2016. **2.** Pentru achitarea datoriilor instituţiilor finanţate de la bugetul de stat se vor efectua cheltuieli, conform clasificaţiei economice, după cum urmează: 113.01 – energie electrică; 113.02 – gaze; 113.04 – energie termică; 113.17 – reparaţii curente ale clădirilor şi încăperilor; 113.18 – reparaţii curente ale utilajului şi inventarului; 113.26 – combustibil; 113.27 – procurarea şi instalarea contoarelor; 113.34 – apă şi canalizare; 241.00 – investiţii capitale; 243.00 – reparaţii capitale. **3.** Cheltuielile indicate la punctul 2 se execută în limitele alocaţiilor bugetare prevăzute în planurile de finanţare ale executorilor de buget, în baza contractelor încheiate şi înregistrate în modul stabilit şi a documentelor de plată prezentate de către instituţiile publice finanţate din bugetul de stat la trezoreriile teritoriale ale Ministerului Finanţelor.**4.** Datoriile instituţiilor publice pentru consumul de resurse energetice şi servicii comunale se vor achita zilnic, pe măsura prezentării documentelor de plată la trezoreriile teritoriale, totodată, ţinînd cont de priorităţile stabilite prin Legea nr.847-XIII din 24 mai 1996 privind sistemul bugetar şi procesul bugetar.**5.** Ministerul Finanţelor va asigura evidenţa cheltuielilor efectuate în conformitate cu prevederile legale. |

 Anexa nr. 6

la Hotărîrea Guvernului

|  |
| --- |
|   **Inspectoratul Principal de Stat pentru Supravegherea Tehnică**  **a Obiectelor Industriale Periculoase** Direcția\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **ACT** **de constatare a gradului de pregătire tehnică pentru funcţionare** **sezonieră/permanentă a sistemului de gaze** |
| \_\_\_\_\_\_\_\_\_\_\_\_\_\_\_\_\_\_ (localitatea) |  “\_\_\_\_\_” \_\_\_\_\_\_\_\_\_\_\_\_ 20\_\_\_\_\_ |
|  În conformitate cu exigenţele Regulilor de securitate în ramura gazificării, s-a efectuat controlul tehnic al gospodăriei de gaze la compartimentul: pregătirea sistemului de gaze pentru funcţionare sezonieră. Perioada anilor 20\_\_\_ – 20\_\_\_ **1.** **Denumirea obiectului** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2.** **Dotarea tehnică:** a) sisteme de gaze – conducte de gaze (exterioare) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(lungime, diametru, presiune) instalaţii de reglare a presiunii gazelor (IRG): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(model, unitate) b) utilaj gaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(model, unitate) **3.** **În urma controlului****S-A CONSTATAT:** 3.1 persoana responsabilă de exploatarea inofensivă a sistemului de gaze \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(numele, prenumele, funcţia, nr. şi data emiterii ordinului) 3.2 Dotarea cu instrucţiuni de serviciu şi de producţie: \_\_\_\_\_\_\_\_\_\_\_\_(DA / NU)\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.3 Atestat personalul (proces-verbal): a) personalul tehnic, nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_b) muncitori, nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.4 Completat – state: a) şef \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ persoane;b) lăcătuşi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ persoane; c) operatori \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ persoane. 3.5 Lucrări de profilaxie şi reparaţie tehnică (act) la: a) arzătoare, nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_b) sisteme gaze, nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_c) automatica de securitate, nr.\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(reţele, IRG şi altele) d) sistem de ventilare/evacuare a gazelor, nr.\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.6 Lucrări de reglare tehnologică \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(executant, data) **4. Sistemul de gaze va fi exploatat prin contract/cu forţele proprii** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(nr. contractului, data, organizaţia) **5. Documentaţia tehnică:** a) de proiect \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_b) de execuţie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_c) de exploatare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Concluzii** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(satisfăcător/ nesatisfăcător)  Actul a fost întocmit în 2 exemplare  **Beneficiar** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(numele, prenumele, funcţia, semnătura) **Inspector** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(numele, prenumele, funcţia, semnătura)  |

nr. 2015

|  |
| --- |
| Anexa nr.7 la Hotărîrea Guvernului nr. 2015  **PLANUL DE MĂSURI** **privind eficientizarea procesului de achiziţionare a resurselor energetice pentrunecesităţile instituţiilor bugetare şi ale autorităţilor administraţiei publice locale**  |
| **Nr. d/o** | **Denumirea acţiunilor** | **Termenul de executare** | **Responsabili** |
| 1. | Generalizarea informaţiilor şi determinarea necesităţilor de resurse energetice ale instituţiilor bugetare pentru sezonul rece 2015-2016 | Operativ | Ministerul Finanţelor (Agenţia Achiziţii Publice), în colaborare cu autorităţile administraţiei publice locale |
| 2. | Organizarea unor întruniri cu reprezentanţii instituţiilor bugetare şi furnizorii de cărbune privind problemele existente şi soluţiile în procesul de achiziţionare a resurselor energetice | Operativ | Agenţia Achiziţii Publice, în colaborare cu autorităţile administraţiei publice locale |
| 3. | Iniţierea, anunţarea şi desfăşurarea licitaţiilor (la nivel de autorităţi publice centrale, consilii raionale, Primăria mun.Chişinău, Primăria mun.Bălţi, unitatea teritorială autonomă Găgăuzia) în vederea achiziţionării resurselor energetice | Operativ | Agenţia Achiziţii Publice, autorităţile administraţiei publice centrale, în colaborare cu consiliile raionale, Primăria mun.Chişinău, Primăria mun.Bălţi, unitatea teritorială autonomă Găgăuzia |
| 4. | Examinarea, încheierea şi înregistrarea contractelor de achiziţie a resurselor energetice ca urmare a desfăşurării licitaţiilor publice centralizate | Operativ | Agenţia Achiziţii Publice, instituţiile bugetare |
| 5. | Executarea contractelor de achiziţionare a resurselor energetice pentru instituţiile bugetare | 31 august 2015 | Instituţiile bugetare, Ministerul Finanţelor |
| 6. | Monitorizarea procesului de achiziţionare a resurselor energetice pentru instituţiile bugetare. Intervenţia promptă în cazurile de neîndeplinire conformă de către părţile contractante a obligaţiilor stipulate în contractele respective | Permanent, în perioada 31 iulie – 15 decembrie 2015 | Agenţia Achiziţii Publice |